**Mikä on nivelreuma?**

Nivelreuma on autoimmuunisairaus, jota sairastaa maailmanlaajuisesti noin 40 miljoonaa ihmistä.1,2

Suomessa nivelreumaan sairastuu vuosittain noin 2000 henkilöä3 ja kaikenkaikkiaan nivelreumapotilaita on Suomessa noin 34 000.3

Immuunijärjestelmän tehtävänä on suojella elimistöä vierailta taudinaiheuttajilta, kuten bakteereilta ja viruksilta. Nivelreumassa immuunijärjestelmä toimii omaa elimistöä vastaan, ja aiheuttaa nivelreumalle tyypillisiä oireita. Näitä voivat olla niveloireet: kipu, turvotus ja jäykkyys sekä yleisoireina väsymys ja kuumeilu.3 Nivelreumalle ominaista on oireiden symmetrisyys eli molempien käsien ja jalkojen nivelet sairastuvat suunnilleen samaan aikaan. Nivelreuma alkaa tavallisimmin keski-iässä. Nivelreuma on naisilla kaksi-kolme kertaa yleisempää kuin miehillä.3

Nivelreuman hoidossa tärkeää on sairauden varhainen tunnistaminen ja antireumaattisen lääkehoidon nopea aloitus. Aktiivisella hoidolla voidaan ehkäistä nivelten eroosiota ja sairauden aiheuttamaa invalidisoitumista sekä työ- ja toimintakyvyn heikkenemistä. Hoidon tavoitteena on täysi oireettomuus eli remissio. Tällä tarkoitetaan kivuttomuutta ilman turvonneista ja arkoja niveliä sekä normaaleja tulehtusarvoja.

**Rochen innovaatiot nivelreuman hoitoon**

Rochen tutkimus- ja tuotekehityksen tuloksena reumatologien ja potilaiden käyttöön on voitu tuoda kaksi biologista nivelreumalääkettä: rituksimabi4 ja tosilitsumabi5.

* Rituksimabin vaikutus kohdistuu B-solujen pinnalla olevaan CD20-pintaproteiiniin.
* Tosilitsumabi estää interleukiini-6:n (IL-6) vaikutuksia elimistössä.

Tosilitsumabi (RoActemra) on ainoa markkinoilla oleva biologinen lääke, jonka vaikutus kohdistuu nivelreuman synnyssä keskeisessä roolissa olevaan tulehduksen välittäjäaineeseen interleukiini-6:een. Interleukiini-6 (IL-6) on immuunijärjestelmän tuottama valkuaisaine eli proteiini. IL-6 osallistuu elimistön tulehdusprosesseihin ja sillä on merkittävä osuus myös nivelreuman oireiden kehittymisessä. Tosilitsumabi estää interleukiini-6:n (IL-6) vaikutuksia elimistössä. Tosilitsumabia on tutkittu laajasti nivelreuman hoidossa. Sitä on tutkittu yksittäislääkehoitona ja yhdistettynä perinteisiin, suun kautta otettaviin nivelreumalääkkeisiin.

Tosilitsumabi on tarkoitettu yhdessä metotreksaatin (MTX) kanssa aikuispotilaiden kohtalaisen tai vaikean aktiivisen nivelreuman hoitoon, kun aikaisempi hoito yhdellä tai useammalla tautiprosessia hidastavalla reumalääkkeellä tai tuumorinekroositekijän (TNF) estäjällä ei ole tuottanut riittävää hoitovastetta tai potilas ei siedä niitä. Sitä voidaan antaa monoterapiana näille potilaille, jos he eivät siedä metotreksaattia tai jos jatkuva metotreksaattihoito ei sovi heille.

EULARin (European League Against Rheumatism) nivelreuman hoitosuosituksissa tosilitsumabi on ensilinjan biologinen lääke muiden biologisten nivelreumalääkkeiden rinnalla. EULARin hoitosuosituksissa huomioidaan myös tosilitsumabin monoterapianäyttö.6

Tosilitsumbin infusoitavaa (IV) lääkemuotoa käytetään myös yleisoireisen lastenreuman (sJIA) ja lasten aktiivisen polyartriitin hoitoon (pJIA).5

**Viitteet**

1. Symmonds D, et al. The global burden of rheumatoid arthritis in the year 2000. Available at: <http://www.who.int/healthinfo/statistics/bod_rheumatoidarthritis.pdf>. [Last accessed: October 2014].
2. International database U.S. Census Bureau, International Data Base (IDB). Available at: <http://www.census.gov/population/international/data/idb/informationGateway.php>. [Last accessed: October 2014.]
3. Nivelreuma, [www.terveysportti.fi](http://www.terveysportti.fi)
4. MabThera valmisteyhteenveto
5. RoACTEMRA valmisteyhteenveto
6. Smolen JS, et al. EULAR recommendations for the management of rheumatoid arthritis with synthetic and biological disease-modifying antirheumatic drugs. *Ann Rheum Dis*. 2010; 69: 964–75

FI/RACTE/1502/0019